LAPA: Kinder- en jeugboeke - Wêreldwyd
1. Wat Werner doen met sy drie miljoen
Wat sal jy doen as jy die LOTTO wen? Dit is die vraag wat Werner, TC en Einstein hulself afvra een pouse. Vir die grap besluit die drie seuns om regtig elkeen 'n LOTTO-kaartjie te koop. Hulle vat vir Oupa Ig (Werner se oupa wat Alzheimers het) om "roomys" te koop, en sonder dat hy besef wat aangaan speel hulle die LOTTO. Dan gebeur die onverwagte: hulle wen wraggies meer as R3 miljoen! Werner voel baie skuldig oor hoe hulle sy siek oupa misbruik het, en hulle besluit om nie die geld te eis nie … maar dan verloor Werner se ma haar werk. Oupa Ig se gesondheid begin agteruitgaan, en Werner is baie bang sy ma trou met die nare oom Daan. Nou begin die groot uitdaging: hoe op aarde gaan hulle die geld by haar uitkry?
Wat Werner doen met sy drie miljoen is nou beskikbaar by jou naaste boekwinkel.
Toe Maya en Joe mekaar een aand by 'n kuierplek raakloop waar hulle dieselfde Franco de Jong-liedjie sing, begin haar netjies-beplande lewe verander. Te danke aan Joe vergeet sy van haar eks, Mark, en die rampspoedige einde van hulle verhouding. Sy kry die geleentheid om in Joe se band te sing, en nou is sy nie meer so seker dat sy medies wil gaan studeer nie …
Op die maat van Maya is nou beskikbaar by jou naaste boekwinkel.
Jaco Jacobs, Leon de Villiers, Marita van der Vyver, Theresa van Baalen, Wendy MaartensHierdie 5-in-1 versamelbundel bestaan uit vyf geillustreerde stories van vyf baie bekende skrywers. Die bundel sluit die volgende bekende en geliefde stories in:
1. Haasmoles – Jaco Jacobs & Maja Sereda
2. Parmant – Leon de Villiers & Alzette Prins
3. Die coolste ouma op aarde – Marita van der Vyver & Zinelda McDonald
4. Karla Krullebol – Theresa van Baalen & Chris Venter
5. Prinses Mossienes – Wendy Maartens & Alida Bothma
VAT 5 is nou beskikbaar by jou naaste boekwinkel.
Kliek hier om die boek te koop
← Woestynpsalm: Eerste rolprent vir Namibiese nuwelingmaatskappy Maroela Media: Nuushooftrekke van die week →